CELEX: 32005R1059
Language: sk
Date: 2005-07-06 00:00:00
Title: Nariadenie Komisie (ES) č. 1059/2005 zo 6. júla 2005, ktoré sa týka otvorenia výberového konania o náhradách za vývoz mäkkej pšenice do niektorých tretích krajín

7.7.2005   
            
            
               SK
            
            
               Úradný vestník Európskej únie
            
            
               L 174/15
            
         NARIADENIE KOMISIE (ES) č. 1059/2005
   zo 6. júla 2005,
   ktoré sa týka otvorenia výberového konania o náhradách za vývoz mäkkej pšenice do niektorých tretích krajín
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003, ktoré sa vzťahuje na spoločnú organizáciu trhu v sektore obilnín (1), a najmä na jeho článok 13 ods. 3 prvý pododsek,
   keďže:
   
               (1)
            
            
               Pri zohľadnení aktuálnej situácie na trhu s obilninami sa ukazuje ako vhodné otvoriť pri mäkkej pšenici výberové konanie o náhradách za vývoz v súlade s článkom 4 nariadenia Komisie (ES) č. 1501/95 z 29. júna 1995, ustanovujúce určité podrobné pravidlá uplatňovania nariadenia Rady (EHS) č. 1766/92 o poskytovaní vývozných náhrad za obilie a o opatreniach, ktoré sa majú prijať v prípade narušenia trhu s obilninami (2).
            
         
               (2)
            
            
               Podmienky použitia postupu výberového konania boli ustanovené na účely stanovenia náhrady za vývoz nariadením (ES) č. 1501/95. Jedným zo záväzkov, ktoré sa vzťahujú na výberové konanie, je aj povinnosť podať žiadosť o vývozný certifikát a poskytnúť záruku. Je potrebné stanoviť výšku tejto záruky.
            
         
               (3)
            
            
               Bude treba určiť špecifickú dĺžku trvania platnosti certifikátov udelených v rámci tohto výberového konania. Táto dĺžka platnosti musí zodpovedať potrebám svetového trhu na hospodársky rok 2005/2006.
            
         
               (4)
            
            
               Na zabezpečenie rovnakého posudzovania všetkých zainteresovaných je potrebné stanoviť, že dĺžka trvania platnosti udelených certifikátov bude rovnaká.
            
         
               (5)
            
            
               Aby sa predišlo opätovnému dovozu, vývozné náhrady sa budú prideľovať iba na vývoz do niektorých tretích krajín.
            
         
               (6)
            
            
               Správny priebeh postupu výberového konania týkajúce sa vývozu si vyžaduje stanoviť minimálne množstvo, ako aj termín a formu odovzdania ponúk kompetentným úradom.
            
         
               (7)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   1.   Pristúpilo sa k výberovému konaniu o náhrade za vývoz v súlade s článkom 4 nariadenia (ES) č. 1501/95.
   2.   Toto výberové konanie sa vzťahuje na mäkkú pšenicu, ktorá sa bude vyvážať na miesta určenia okrem Albánska, Bulharska, Chorvátska, Bosny a Hercegoviny, Srbska a Čiernej Hory (3) a Bývalej juhoslovanskej republiky Macedónsko, Lichtenštajnska, Rumunska a Švajčiarska.
   3.   Výberové konanie je otvorené až do 22. júna 2006. Počas jeho trvania sa pristupuje k týždenným výberovým konaniam, pri ktorých sa množstvá a dátumy predloženia ponúk určujú na základe oznámenia o výberovom konaní.
   Na rozdiel od článku 4 ods. 4 nariadenia (ES) č. 1501/95 sa termín predloženia ponúk pri prvom čiastočnom výberovom konaní končí 14. júla 2005.
   Článok 2
   Táto ponuka je platná len vtedy, ak sa vzťahuje na množstvo minimálne 1 000 ton.
   Článok 3
   Záruka uvedená v článku 5 ods. 3 písm. a) nariadenia (ES) č. 1501/95 predstavuje 12 EUR na jednu tonu.
   Článok 4
   1.   Na rozdiel od článku 23 ods. 1 nariadenia Komisie (ES) č. 1291/2000 (4) sa vývozné certifikáty udelené v súlade s článkom 8 ods. 1 nariadenia (ES) č. 1501/95 považujú pre určenie ich dĺžky trvania za poskytnuté v deň predloženia ponuky.
   2.   Vývozné certifikáty udelené v rámci výberového konania uvedeného v tomto nariadení sú platné od dátumu ich poskytnutia v zmysle odseku 1 až do konca štvrtého nasledujúceho mesiaca.
   Článok 5
   Členské štáty odovzdajú Komisii ponuky predložené v elektronickej podobe najneskôr jeden a pol hodiny po uplynutí lehoty na týždenné predkladanie ponúk, tak ako je to uvedené v oznámení o výberovom konaní, s použitím formulára pripojeného v prílohe.
   V prípade neposkytnutia ponúk budú členské štáty informovať o tom Komisiu v rovnakom termíne, ako je uvedené v prvom pododseku.
   Hodiny stanovené na predkladanie ponúk predstavujú hodiny belgického času.
   Článok 6
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. júla 2005
      
         
            Za Komisiu
         
         Mariann FISCHER BOEL
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78.
   
      (2)  Ú. v. ES L 147, 30.6.1995, s. 7. Nariadenie naposledy zmenené a doplnené nariadením (ES) č. 777/2004 (Ú. v. EÚ L 123, 27.4.2004, s. 50).
   
      (3)  Vrátane Kosova, tak ako je definované v rezolúcii Bezpečnostnej rady OSN č. 1244 z 10. júna 1999.
   
      (4)  Ú. v. ES L 152, 24.6.2000, s. 1. Nariadenie naposledy zmenené a doplnené nariadením (ES) č. 1741/2004 (Ú. v. EÚ L 311, 8.10.2004, s. 17).
   PRÍLOHA
   Formulár (1)
   
   Výberové konanie o náhrade za vývoz mäkkej pšenice do niektorých tretích krajín
   (nariadenie (ES) č. 1059/2005)
   (Koniec termínu na predkladanie ponúk)
   
               1
            
            
               2
            
            
               3
            
         
               Očíslovanie predkladateľov ponúk
            
            
               Množstvá v tonách
            
            
               Výška náhrady za vývoz v eurách/tona
            
         
               1
            
            
                
            
            
                
            
         
               2
            
            
                
            
            
                
            
         
               3
            
            
                
            
            
                
            
         
               atď.
            
            
                
            
            
                
            
         
      (1)  Prosím, pošlite GR pre poľnohospodárstvo (D/2).